Το όνομα του νέου μη κερδοσκοπικού οργανισμού της Meghan και του Harry είναι ελληνικό! | Γόβα Στιλέτο\nΑρχική Lifestyle Το όνομα του νέου μη κερδοσκοπικού οργανισμού της Meghan και του Harry είναι ελληνικό!\nΤρίτη 07 Απριλίου 2020, 11:40\nH Meghan Markle και o πρίγκιπας Harry τον τελευταίο καιρό δούλευαν μακριά από τα φώτα της δημοσιότητας έναν δικό τους μη κερδοσκοπικό οργανισμό. Ενα βήμα πριν τον θέσουν σε λειτουργία αποφάσισαν να ανακοινώσουν το όνομά του, το οποίο θα είναι «Archewell».\nO Harry και η Meghan μοιράστηκαν λεπτομέρειες του εγχειρήματός τους, αφού κατοχύρωσαν το όνομα στις 10 Μαρτίου. Ήλπιζαν πως θα έμενε κρυφό μέχρις ότου θα ήταν οι ίδιοι έτοιμοι να κάνουν μια επίσημη ανακοίνωση, αλλά δεν πήρε χρόνο να μαθευτεί, μιας και οι γραφιοκρατικές διαδικασίες έγιναν σε κάποιον δημόσιο φορέα.\n«Όπως και εσείς, επικεντρωνόμαστε στο να υποστηρίξουμε τις προσπάθειες για την καταπολέμηση της πανδημίας COVID-19, και εφόσον αυτές οι πληροφορίες ήρθαν στο φως νιώθουμε υποχρεωμένοι να μοιραστούμε τα νέα έτσι όπως είναι» είπαν σε ανακοίνωση τους.\n«Πριν το SussexRoyal είχε έρθει η ιδέα του "Archie”, η ελληνική λέξη που σημαίνει "πηγή δράσης”. Σκεφτήκαμε αυτό το concept για μια φιλανθρωπική οργάνωση που ελπίζαμε να φτιάξουμε μια μέρα και έγινε και η έμπνευση για το όνομα του γιου μας.\nΤο να κάνουμε κάτι με νόημα, κάτι που μετράει. Το Archewell είναι ένα όνομα που συνδυάζει την αρχαία λέξη της δύναμης και της δράσης», πρόσθεσαν.\nΣύμφωνα με το βρετανικό Bazaar το ζευγάρι προς το παρόν δεν έχει κάποια σχέδια για το ποιες ομάδες θα στηρίξει ούτε και για το lifestyle website της Meghan «που θα περιλαμβάνει πληροφορίες για τη διατροφή, την υγεία και την ψυχική υγεία».\nΑν όλα πάνε καλά και σύμφωνα με το πλάνο τους, ο Harry και η Meghan σχεδιάζουν να μοιραστούν λεπτομέρειες των στόχων τους κοντά στο καλοκαίρι. «Ανυπομονούμε να εγκαινιάσουμε το Archewell τη σωστή στιγμή», κατέληξαν.


ΑΡΘΡΟ ΥΠΟΥΡΓΟΥ ΜΑΚΕΔΟΝΙΑΣ – ΘΡΑΚΗΣ κ. ΝΙΚΟΥ ΤΣΙΑΡΤΣΙΩΝΗ ΣΤΟ ΠΕΡΙΟΔΙΚΟ: “ΕΥΡΩΠΑΪΚΗ ΠΡΟΟΠΤΙΚΗ” ΤΟΥ ΕΥΡΩΠΑΪΚΟΥ ΚΕΝΤΡΟΥ ΕΠΙΚΟΙΝΩΝΙΑΣ ΠΛΗΡΟΦΟΡΗΣΗΣ & ΠΟΛΙΤΙΣΜΟΥ | Υ.ΜΑ.Θ.\nΑρχική Άρθρα ΑΡΘΡΟ ΥΠΟΥΡΓΟΥ ΜΑΚΕΔΟΝΙΑΣ – ΘΡΑΚΗΣ κ. ΝΙΚΟΥ ΤΣΙΑΡΤΣΙΩΝΗ ΣΤΟ ΠΕΡΙΟΔΙΚΟ: “ΕΥΡΩΠΑΪΚΗ ΠΡΟΟΠΤΙΚΗ”...\nΑΡΘΡΟ ΥΠΟΥΡΓΟΥ ΜΑΚΕΔΟΝΙΑΣ – ΘΡΑΚΗΣ κ. ΝΙΚΟΥ ΤΣΙΑΡΤΣΙΩΝΗ ΣΤΟ ΠΕΡΙΟΔΙΚΟ: “ΕΥΡΩΠΑΪΚΗ ΠΡΟΟΠΤΙΚΗ” ΤΟΥ ΕΥΡΩΠΑΪΚΟΥ ΚΕΝΤΡΟΥ ΕΠΙΚΟΙΝΩΝΙΑΣ ΠΛΗΡΟΦΟΡΗΣΗΣ & ΠΟΛΙΤΙΣΜΟΥ\nΗ ΧΡΟΝΙΑ ΤΩΝ ΜΕΤΑΡΡΥΘΜΙΣΕΩΝ\nΤο 2005 είναι χρονιά αλλαγών και μεταρρυθμίσεων για ένα κράτος πιο αποτελεσματικό και φερέγγυο. Κράτος που ενισχύει, αντί να χειραγωγεί, τη δημιουργικότητα του Έλληνα, απαλλαγμένο από τη γραφειοκρατία και τα φαινόμενα διαφθοράς, διασφαλίζοντας το σεβασμό σε κάθε πολίτη. Η οικονομική ανασύνταξη της χώρας και η επανίδρυση του Κράτους είναι οι δύο μεγάλοι συλλογικοί στόχοι που καλούμαστε να κερδίσουμε ως Χώρα, ξεκινώντας από το 2005 προκειμένου ο πολίτης να διαπιστώνει απτά αποτελέσματα, στην ανάπτυξη των δραστηριοτήτων του και τη βελτίωση της ζωής του. Μόνο έτσι, θα προχωρήσει η Ελλάδα μπροστά, ανατρέποντας οριστικά τις χρόνιες παθογένειες, που καθηλώνουν τις δημιουργικές δυνάμεις της κοινωνίας. Εργαστήκαμε και εργαζόμαστε με γνώμονα τη σύνθεση των απόψεων, τη συνένωση των προσπαθειών μας, την ενότητα και την ομοψυχία των Ελλήνων.\nΟφείλουμε, όμως, για την κατάκτηση των μεγάλων αυτών στόχων να προσπαθήσουμε όλοι, πολιτικές δυνάμεις, παραγωγικοί φορείς, επιχειρήσεις, κοινωνικοί εταίροι. Με συνεννόηση, συστράτευση και ενότητα, με επίκεντρο τη βελτίωση της ζωής κάθε Ελληνίδας και κάθε Έλληνα.\nΤο 2005 είναι χρονιά για τα μεγάλα βήματα, που οδηγούν στη νέα προοπτική. Στη δυναμική και σταθερή ανάπτυξη, σε όλους τους τομείς, σε ολόκληρη τη χώρα, για όλους τους πολίτες.\n– Με στόχο μία νέα άνοιξη επιχειρηματικότητας στη σύγχρονη Ελλάδα.\n– Με έμφαση στη βελτίωση της παραγωγικότητας και της ποιότητας των προϊόντων και των υπηρεσιών μας.\n– Με έμπρακτη ενίσχυση της τουριστικής βιομηχανίας μας.\n– Με αξιοποίηση του παγκόσμιου ειδικού βάρους της Ναυτιλίας μας.\n– Με στήριξη του αγροτικού κόσμου, ώστε να κρατηθεί στη γη του, να παράγει, να αυξάνει το εισόδημά του και να προοδεύει.\n– Με ενίσχυση των μικρομεσαίων επιχειρήσεων.\n– Με Νέα Πολιτική Ανάπτυξης της Ελληνικής Περιφέρειας.\n– Με σχέδιο που οδηγεί στην αύξηση του παραγόμενου προϊόντος και τη δικαιότερη κατανομή του.\nΕπίκεντρο της πολιτικής μας είναι ο άνθρωπος. Μόνιμη επιδίωξή μας είναι:\n– Η επίλυση των μεγάλων προβλημάτων της καθημερινότητας.\n– Ο περιορισμός της ανεργίας.\n– Η αντιμετώπιση της ακρίβειας.\n– Η στήριξη των οικονομικά ασθενέστερων.\n– Η ενίσχυση του αισθήματος ασφάλειας.\n– Η βελτίωση των κρατικών υπηρεσιών Υγείας.\n– Η αναβάθμιση του εκπαιδευτικού συστήματος.\n– Η επένδυση στην Παιδεία και τον Πολιτισμό, τις νέες τεχνολογίες, τη νέα γενιά.\nΣΤΡΑΤΗΓΙΚΟ ΣΧΕΔΙΟ ΑΝΑΠΤΥΞΗΣ ΓΙΑ ΤΗ ΘΕΣΣΑΛΟΝΙΚΗ\nΔέσμευση της κυβέρνησης και του ίδιου του πρωθυπουργού είναι να δώσουμε στη Θεσσαλονίκη και τη Βόρεια Ελλάδα την ευκαιρία να ανακτήσουν τον ιστορικό, πολιτικό, πολιτισμικό και οικονομικό ρόλο τους στην ευρύτερη περιοχή. Η Θεσσαλονίκη μπορεί να γίνει διεθνές κέντρο ανάπτυξης των επιστημών, της έρευνας, της τεχνολογίας, της καινοτομίας, του εμπορίου. Κέντρο για τη Ν.Α. Ευρώπη, αλλά και πύλη εισόδου της Μέσης Ανατολής και της Ασίας στην Ευρώπη, με την εφαρμογή συγκροτημένου στρατηγικού σχεδίου ανάπτυξης του Βορειοελλαδικού Χώρου.\nΕνεργοποιούμε το ελληνικό σχέδιο ανασυγκρότησης των Βαλκανίων.\nΜεταφέρουμε στη Θεσσαλονίκη την Ειδική Υπηρεσία Διαχείρισης του INTERREG, με τη βεβαιότητα ότι θα αποτελέσει κέντρο για τη μεταφορά τεχνογνωσίας και εκπαίδευσης στελεχών από τις γειτονικές χώρες..\nΔημιουργούμε στην ανατολική πλευρά της πόλης πόλο καινοτομικής δραστηριότητας: Τον ‘’Πόλο Καινοτομίας Θεσσαλονίκης’’. Θέτουμε σε εφαρμογή ένα μεγάλο πρόγραμμα τεχνολογικής ανάπτυξης, το οποίο αποσκοπεί στη δημιουργία ενός ισχυρού συμπλέγματος έρευνας, τεχνολογίας, πληροφορικής ιατρικής, τηλεπικοινωνιών, καινοτομικής επιχειρηματικότητας και γεωργίας στη Β. Ελλάδα.\nΠροωθούμε άμεσα το νομοσχέδιο για την ίδρυση Διεθνούς Πανεπιστημίου στη Θεσσαλονίκη.\nΜε το νέο αναπτυξιακό νόμο εισάγουμε ισχυρά κίνητρα για κάθε μορφής διαμετακομιστικά κέντρα (χερσαία, θαλάσσια ή εναέρια) για εφοδιαστικές υπηρεσίες και δίκτυα διανομής.\nΙδρύουμε στη Θεσσαλονίκη Γραφείο της Επιτροπής Κεφαλαιαγοράς.\nΙδρύουμε, με έδρα τη Θεσσαλονίκη, Φορέα Προώθησης Αγροτικών Προϊόντων, με σκοπό την εφαρμογή ολοκληρωμένης πολιτικής για την αύξηση της ζήτησης των προϊόντων μας στην εσωτερική και τη διεθνή αγορά.\nΔημιουργούμε στη Θεσσαλονίκη σύγχρονο αυτοματοποιημένο Κέντρο Διαλογής των ΕΛΤΑ, μοναδικό στο χώρο της Νοτιοανατολικής Ευρώπης.\nΕνεργοποιούμε το Κέντρο Τεχνικής Βοήθειας του ΟΗΕ, για θέματα δημόσιας διοίκησης στα Βαλκάνια και την Ανατολική Ευρώπη.\nΕΠΙΚΕΝΤΡΟ ΤΗΣ ΠΕΡΙΦΕΡΕΙΑΚΗΣ ΑΝΑΠΤΥΞΗΣ Η ΒΟΡΕΙΑ ΕΛΛΑΔΑ\n1. Την αύξηση της επιχειρηματικότητας με την ανάδειξη της Θεσσαλονίκης σε κέντρο επιχειρηματικής δράσης στα Βαλκάνια. Μπορούμε να ενισχύσουμε την εξαγωγική δραστηριότητά μας προς τις γειτονικές χώρες, στηρίζοντας τις δράσεις των Μικρομεσαίων Επιχειρήσεων, σε συνδυασμό με την ενίσχυση του τομέα μεταποίησης των αγροτικών προϊόντων, όπου η Βόρεια Ελλάδα διαθέτει συγκριτικό πλεονέκτημα.\n3. Την αλλαγή του τουριστικού προφίλ της Μακεδονίας και Θράκης με την προώθηση του εναλλακτικού τουρισμού σε 12μηνη βάση\n5. Τη διαδικτύωση των 3 Περιφερειών ώστε να συγκροτήσουν ένα κρίσιμο διοικητικό και οικονομικό μέγεθος προκειμένου, αλληλοσυμπληρώνοντας η μία την άλλη, να αντεπεξέλθουν στον εγχώριο, αλλά και το διασυνοριακό ανταγωνισμό που αναπτύσσεται με γρήγορους ρυθμούς.\n6. Την οικοδόμηση σχέσεων εμπιστοσύνης, αξιοπιστίας και δημιουργίας διμερών και πολυμερών σχέσεων με τις χώρες της ΝΑ Ευρώπης\n7. Την αποτελεσματική αξιοποίηση των πόρων του Γ´ Κ.Π.Σ. και την προετοιμασία για το Δ´ Κ.Π.Σ.\n8. Την πλήρη εκμετάλλευση των ευκαιριών του νέου Αναπτυξιακού Νόμου που θα ανταποκρίνεται στις ιδιαιτερότητες της Βόρειας Ελλάδας.\n9. Την απλοποίηση του Φορολογικού Συστήματος, που θα απεμπλέκει τον επιχειρηματία από τα γραφειοκρατικά γρανάζια.\n10. Την υλοποίηση των Μεγάλων Έργων Υποδομής.\nΔίνουμε ιδιαίτερη έμφαση στη διευκόλυνση των μετακινήσεων και των μεταφορών, των επαφών και των επικοινωνιών, με τις γειτονικές χώρες. Ο δρόμος που συνδέει τη Θεσσαλονίκη με τις πρωτεύουσες των γειτονικών χωρών να γίνεται σε τρεις ώρες. Έργο στρατηγικής σημασίας για το σκοπό αυτό είναι το πλέγμα των δρόμων που συγκροτούν η Εγνατία Οδός και οι κάθετοι άξονες.\n· Μετατρέπουμε τη Βόρειο Ελλάδα σε ισχυρό διεθνή ενεργειακό δίαυλο, που να συνδέει την Ανατολή με τη Δύση.\n· Δίνουμε ιδιαίτερη έμφαση στον αγωγό φυσικού αερίου που συνδέει την Ελλάδα με την Τουρκία και την Ιταλία.\n· Πρωταγωνιστούμε στην επέκταση του αγωγού προς την Αυστρία, μέσω βαλκανικής οδού.\n· Προωθούμε την υλοποίηση του πετρελαιαγωγού Μπουρκάς – Αλεξανδρούπολης.\n· Αναβαθμίζουμε τη θέση της Χώρας στα ηλεκτρικά δίκτυα της Ν.Α. Ευρώπης και τις διασυνδέσεις τους.\nΤο 2005 θα μπουν δυνατές βάσεις σταθεροποίησης ενός προγράμματος που πραγματικά θα φέρει τη Μακεδονία και τη Θράκη σε αναπτυξιακούς ρυθμούς.\nΜε εντολή του πρωθυπουργού, σημαντικά έργα συνολικού ύψους 2,5 δισ. ευρώ θα δημοπρατηθούν μέχρι τον Φεβρουάριο, στο επόμενο τρίμηνο, όπως ανακοίνωσε πρόσφατα και ο υπουργός ΠΕΧΩΔΕ, Γιώργος Σουφλιάς. Το 90% των έργων αυτών (ύψους 2,3 δισ. ευρώ) θα γίνουν στην περιφέρεια, ενώ στην πλειονότητά τους αφορούν νέα έργα.\nΠΡΟΤΥΠΟ ΑΕΙΦΟΡΙΑΣ & ΟΙΚΟΛΟΓΙΚΗΣ ΑΝΑΠΤΥΞΗΣ ΤΟ ΥΜΑΘ\nΠαράλληλα, επιδιώκουμε να αναδείξουμε το υπουργείο Μακεδονίας – Θράκης σε πρότυπο αειφορίας, οικολογικής διαχείρισης των δράσεών του και της εσωτερικής του λειτουργίας. Όλα αυτά, στο πλαίσιο των διακηρύξεων και των αρχών της διακυβέρνησης της Ν.Δ., αλλά και των κατευθύνσεων του πρωθυπουργού κ. Κώστα Καραμανλή για την αειφορία και την ανάπτυξη με την ταυτόχρονη προστασία του περιβάλλοντος.\nΤο μικρό και ευέλικτο μέγεθος του υπουργείου Μακεδονίας – Θράκης, που στεγάζεται σε ένα ιστορικό, παραδοσιακό και διατηρητέο κτίριο, σημείο αναφοράς και τοπόσημο της πόλης, μας οδηγεί να προτείνουμε και την ανάδειξη του υπουργείου ως προτύπου αειφορίας, οικολογικής διαχείρισης των δράσεών του και της εσωτερικής του λειτουργίας.\nΕπιβάλλεται η ανάληψη μέτρων και δράσεων για την ευαισθητοποίηση των πολιτών προς την κατεύθυνση της προστασίας του περιβάλλοντος και του σεβασμού της αειφορίας κ.λ.π.\nΣεβόμαστε την εθνική μας κληρονομιά και στηρίζουμε τις όποιες προσπάθειες διατήρησής της. Στο πλαίσιο αυτό θα εφαρμόσουμε έναν εσωτερικό κανονισμό που θα επιβάλλει οι παρεμβάσεις, στους εσωτερικούς χώρους του κτιρίου, να πληρούν συγκεκριμένες προϋποθέσεις. Να γίνονται με σεβασμό στην ιστορικότητα και στην αρχιτεκτονική του, θα προβλέπει τη συμβατότητα των υλικών σε σχέση με τα κατασκευαστικά του στοιχεία. Στόχος μας είναι να διαφυλάξουμε αυτό το αρχιτεκτονικό στολίδι από κάθε αισθητική ή άλλη αλλοίωση του.\nΠαράλληλα, εξετάζουμε τη σύσταση ανεξάρτητου φορέα υπό την επωνυμία «Συμβούλιο Προστασίας και Ανάπτυξης του Θερμαϊκού Κόλπου», με αποστολή την προστασία και την ολοκληρωμένη διαχείριση του Θερμαϊκού κόλπου και των υδατικών πόρων της περιβαλλοντικής λεκάνης του, η οποία περιλαμβάνει την ευρύτερη περιοχή της Θεσσαλονίκης και το μεγαλύτερο μέρος της Κεντρικής και Δυτικής Μακεδονίας.\nΤο 2005 θα είναι η χρονιά για την ελληνική περιφέρεια, για την “ξεχασμένη” Ελλάδα. Η γενική μας προσπάθεια και η κύρια κατεύθυνσή μας είναι να μειώσουμε τις περιφερειακές και κοινωνικές ανισότητες, που αυτές αναπτύχθηκαν από μια αλλοπρόσαλλη πολιτική που ακολουθήθηκε την τελευταία δεκαετία.\nΟ στόχος είναι ένας: να μπει η χώρα σε τροχιά ανάπτυξης. Στο πλαίσιο αυτό, τα έργα για τα οποία έχει δεσμευθεί η κυβέρνηση να γίνουν στη Βόρεια Ελλάδα και θα προχωρήσουν.\nΠροηγούμενο άρθροΟ ΥΜΑ-Θ Κ. ΝΙΚΟΣ ΤΣΙΑΡΤΣΙΩΝΗΣ ΣΕ ΗΜΕΡΙΔΑ ΓΙΑ ΤΗ ΒΑΛΚΑΝΙΚΗ ΣΥΝΕΡΓΑΣΙΑ ΚΑΙ ΤΗ ΔΙΑΣΥΝΟΡΙΑΚΗ ΔΙΚΗΓΟΡΙΑ\nΕπόμενο άρθροΠΡΟΓΡΑΜΜΑ ΥΠΟΥΡΓΟΥ ΜΑΚΕΔΟΝΙΑΣ-ΘΡΑΚΗΣ Κ. ΝΙΚΟΥ ΤΣΙΑΡΤΣΙΩΝΗ 20/1/2005


Την… γλίτωσαν με 1-0 | Onsports.gr\nhome ΣπορUS SportsΤην… γλίτωσαν με 1-0 Κοινοποιήστε\nΤην… γλίτωσαν με 1-0\tΣυντάκτης: Γιάννης Ασκούνης\nΔημοσίευση: Πέμπτη, 21 Ιουλίου 2011 00.27\nΟι Λος Άντζελες Ντότζερς απέφυγαν το sweep στο AT&T Park κερδίζοντας με 1-0 τους Σαν Φρανσίσκο Τζάιντς.\tΣτο έβδομο inning, o Dioner Navarro πέτυχε ατομικό home run, το οποίο αποτέλεσε την διαφορά των δύο συλλόγων. Άλλωστε, ο Clayton Kershaw είχε δώδεκα strikeouts και ήταν λίγο καλύτερος από τον ομόλογο του αρχικό pitcher, Tim Lincecum. Για αυτό μάλλον άξιζε ο πρώτος pitcher την νίκη στην μεταξύ τους μονομαχία. Στο τελευταίο κομμάτι της αναμέτρησης, ο Javy Guerra αντικατέστησε τον Kershaw και συμπλήρωσε έξι saves διατηρώντας το «εύθραυστο» σκορ. Πλέον, οι Ντότζερς έχουν ρεκόρ 43-55, ενώ οι «γίγαντες» υποχώρησαν στο 57-42. Πάντως, η ομάδα του Σαν Φρανσίσκο διατηρεί την πρώτη θέση του δυτικού ομίλου της National League.\tΚατηγορία: US Sports


Τιμή DAI (DAI) - Kriptomat\nΕπιστροφή στο Τιμές\nανώτατο όριο αγοράς\nΥπολογίστε την τιμή του dai σε Ευρώ\ndai Ειδοποιήσεις τιμών\nΘα θέλατε να γνωρίζετε πότε dai φτάνει σε τιμή συγκεκριμένο?\nΠερισσότερα για Dai DAI\nΜε άλλα λόγια, ισοτιμία DAI, τιμή DAI ή αξία DAI. Η σημερινή αξία του DAI εξαρτάται από το νόμο της προσφοράς και της ζήτησης. Αυτή επηρεάζεται από διάφορους παράγοντες, συμπεριλαμβανομένης της ψυχολογίας της αγοράς, των αγοραστών που συμμετέχουν στις εν λόγω αγοραπωλησίες και διάφορα γεωπολιτικά γεγονότα.\nΣυνεπώς, η τιμή του DAI κανονικά αυξάνεται όταν ολοένα και περισσότεροι άνθρωποι αναμένουν αύξηση της τιμής στο μέλλον και κατ’ επέκταση είναι έτοιμοι να αγοράσουν σε ολοένα και υψηλότερες τιμές. Απεναντίας, η τιμή του DAI ελαττώνεται όταν ολοένα και περισσότεροι άνθρωποι αναμένουν πτώση των τιμών και κατά συνέπεια είναι διατεθειμένοι να πωλήσουν σε όλο και χαμηλότερες τιμές. Το διάγραμμα τιμών του DAI σας παρουσιάζει το ιστορικό τιμών DAI και τη σημερινή τιμή DAI.\nΗ τρέχουσα τιμή του DAI είναι το σημείο συνάντησης μεταξύ των παραγγελιών αγοράς ή πώλησης. Οι αγοραστές που δεν έχουν άμεση ανάγκη για νομίσματα DAI ενδιαφέρονται, ως επί το πλείστον, για αγορά στη χαμηλότερη δυνατή τιμή και οι πωλητές που δεν έχουν άμεση ανάγκη για κέρδος, ενδιαφέρονται περισσότερο να πωλήσουν στην υψηλότερη δυνατή τιμή.\nΣε τέτοιες περιπτώσεις, οι πελάτες υποβάλλουν μια παραγγελία για αγορά DAI σε χαμηλότερη τιμή από την τρέχουσα τιμή αγοράς και οι πωλητές υποβάλλουν μια παραγγελία για πώληση DAI σε υψηλότερη τιμή από την τρέχουσα τιμή αγοράς.\nΑγοραστές και πωλητές είναι διατεθειμένοι να περιμένουν μέχρις ότου διεκπεραιωθεί ή παραγγελία τους, αλλά δεν υπάρχει καμία εγγύηση γι’ αυτό, καθώς η τιμή του DAI μπορεί να απομακρυνθεί πολύ πέρα από τις προσδοκίες τους. Τα άτομα που επιζητούν έναν πιο ασφαλή τρόπο, κατά συνέπεια αγοράζουν και πωλούν στην τρέχουσα τιμή, καθώς οι παραγγελίες διεκπεραιώνονται πολύ γρήγορα.\nΗ Kriptomat προσφέρει τις χαμηλότερες δυνατές τιμές αγοράς DAI σε ευρώ (DAI σε EUR).\nΡίξε μια ματιά για τον τρόπο αγοράς DAI στην Kriptomat.


megalo-limani.blogspot.com: Επίδομα επικίνδυνης και ανθυγιεινής εργασίας - ΒΑΕ: Παράσταση διαμαρτυρίας Τρίτη 12 Οκτώβρη 2021\nΚΑΤΩ ΤΑ ΞΕΡΑ ΣΑΣ ΑΠΟ ΤΑ ΒΑΕ!!\nΠΑΡΑΣΤΑΣΗ ΔΙΑΜΑΡΤΥΡΙΑΣ ΤΗΝ ΤΡΙΤΗ 12 ΤΟΥ ΟΚΤΩΒΡΗ\nΣΤΙΣ 1:00 ΤΟ ΜΕΣΗΜΕΡΙ ΣΤΟ ΥΠΟΥΡΓΕΙΟ ΕΡΓΑΣΙΑΣ.\nΣυνάδελφοι η κυβέρνηση ετοιμάζει και νέα επίθεση στην Κοινωνική Ασφάλιση. Μετά την ιδιωτικοποίηση της επικουρικής, σειρά παίρνουν τα Βαριά και Ανθυγιεινά. Πληροφορίες αναφέρουν ότι προχωράνε στην περικοπή του επιδόματος και ποιος ξέρει ίσως και στην περικοπή ειδικοτήτων.\nΤους προειδοποιούμε. Να μην τολμήσουν.\nΓνωρίζουν πολύ καλά τι σημαίνουν τα ΒΑΕ. Αποτελούν το ελάχιστο αντιστάθμισμα για τον επαγγελματικό κίνδυνο που αντιμετωπίζουν καθημερινά χιλιάδες εργαζόμενοι. Αποτελεί στην ουσία «επίδομα θανάτου».\nΑυτό μαρτυρούν οι δεκάδες θάνατοι, οι εκατοντάδες σακατεμένοι, οι χιλιάδες τραυματισμένοι. Αν σε αυτούς προστεθούν οι καρκίνοι, τα μυοσκελετικά προβλήματα κ.α. τότε καταλαβαίνει κανείς ότι το επίδομα θανάτου είναι λίγο.\nΗ πολιτική τους είναι διαχρονική. Όλοι μαζί (ΝΔ,ΣΥΡΙΖΑ, ΚΙΝΑΛ) ψήφισαν σειρά νόμων σε αυτή την κατεύθυνση, ακολούθησαν μέχρι κεραίας τις οδηγίες της ευρωπαϊκής ένωσης αλλά και τις απαιτήσεις των δημάρχων και του ΣΕΒ. Σκοπός τους να απεντάξουν 32% των ειδικοτήτων που είναι ενταγμένες στο καθεστώς των ΒΑΕ. Στόχος να μειώσουν ακόμα περισσότερο το μισθολογικό κόστος προκειμένου να ικανοποιήσουν ή ακόμα και να αυξήσουν τη κερδοφορία των επιχειρηματικών ομίλων.\nΠερίμεναν να περάσει το έκτρωμα του Χατζηδάκη προκειμένου να μπουν εμπόδια στη λειτουργία μας και τη δράση μας, για να μην κουνηθεί φύλλο στα αμαξοστάσια και τα δημαρχεία, για αυτό έδιναν και τόσες αναβολές. Είναι βαθιά γελασμένοι.\nΤο ΣΥΝΔΙΚΑΤΟ ΟΤΑ ΑΤΤΙΚΗΣ καλεί όλους τους συναδέλφους να πάρουν μέρος στη παράσταση διαμαρτυρίας την Τρίτη 12 του Οκτώβρη στις 1 το μεσημέρι στο Υπουργείο Εργασίας.\nΑναρτηθηκε απο Το Μεγάλο Λιμάνι στις 2:27 μ.μ.\n▼ Οκτ 2021 (6)\nΔΑΣ-ΟΤΑ: Το πόρισμα βασίστηκε σε θεωρίες και όχι σ...\nΔΑΣ-ΟΤΑ: όλα στο μηδέν στην συνάντηση της ε.ε. της...\nΕπίδομα – ΒΑΕ: Δελτίο Τύπου του Συνδικάτου ΟΤΑ Αττ...\nΚάτω τα ξερά σας από Επίδομα – ΒΑΕ (20/10/2021 Παρ...\nΕπίδομα επικίνδυνης και ανθυγιεινής εργασίας - ΒΑ...\nΣΥΝΔΙΚΑΤΟ ΟΤΑ ΑΤΤΙΚΗΣ: Στεκόμαστε στο πλευρό των ε...